1. ปัจจัยความเสี่ยง

เนื่องจากบริษัทดำเนินธุรกิจด้านการให้บริการ ให้เช่าโกดังเก็บสินค้า ขนถ่ายสินค้าและ
ให้บริการท่าเทียบเรือ
ดังนั้นการให้บริการที่ดีและการดูแลเอาใจใส่ต่อสินค้าที่มาใช้บริการตลอดจนการรับผิดชอบต่อสินค้าตั้งแต่การนำเข้ามาในสถานที่เก็บพักจนถึงเสร็จสิ้นการส่งมอบ
ขึ้นเรือเดินสมุทรเพื่อดำรงไว้ซึ่งผลประโยชน์ของลูกค้าและผู้ที่มีส่วนเกี่ยวข้อง
จึงเป็นสิ่งสำคัญที่จะทำให้เกิดความเชื่อมั่นในการนำสินค้าเข้ามา
ใช้บริการและเป็นการสร้างความเชื่อถือให้เกิดความสัมพันธ์อันดีที่จะใช้บริการของบริษัทต่อไปอีกเป็นเวลายาวนาน
อันจะมีผลไปถึงการ สร้างผลกำไรให้แก่ผู้ถือหุ้นของบริษัท
ดังนั้นในส่วนของปัจจัยความเสี่ยงอันอาจจะเกิดขึ้นได้กับบริษัทและบริษัทย่อยซึ่งหากเกิดขึ้นอาจมีผลกระทบต่อการดำเนินงานและฐานะการเงินทำให้ไม่เป็นไปตามที่ควรจะเป็นในสถานการณ์ปกติหรืออาจมีผลกระทบต่อความสามารถในการบรรลุวัตถุประสงค์และเป้าหมายของบริษัทซึ่งสามารถสรุปพอสังเขปได้ดังนี้

1.1 ความเสี่ยงด้านการบริหารคลังสินค้า

เนื่องจากธุรกิจของบริษัทมีคลังสินค้าสำหรับเก็บพักน้ำตาลทรายสำหรับรอการขนถ่ายขึ้นเรือเดินสมุทรและให้บริษัทย่อยเช่า
ได้แก่ (บริษัท ที เอส ฟลาวมิลล์ จำกัด (มหาชน) ) เพื่อเก็บวัตถุดิบได้แก่
ข้าวสาลีในการผลิตแป้งสาลีเพื่อจำหน่าย บริษัท ที เอส อุตสาหกรรมน้ำมัน จำกัด
เช่าเพื่อปรับปรุงเป็นอาคารบรรจุน้ำมันชนิดต่างๆ ได้แก่ ขวดพลาสติกขนาด 1 ลิตร
ถุงพลาสติกน้ำหนัก 1 กิโลกรัม และปี๊บขนาด 18 ลิตร ส่วนที่เหลือจึงให้ลูกค้าภายนอก
เช่าเก็บสินค้า ซึ่งส่วนใหญ่ได้แก่ ข้าวสาร และน้ำมันพืช

สำหรับในปี 2553 บริษัทฯ
ได้ดำเนินการปรับปรุงซ่อมแซมโกดังเก็บสินค้าส่วนที่ชำรุดทั้งหมดให้มีความพร้อมในการรับฝากสินค้าในปริมาณมากขึ้นและเพื่อเป็นการชดเชยพื้นที่โกดังส่วนที่มีการรื้อถอนปรับปรุงให้บริษัทย่อยได้แก่
บริษัท ที เอส อุตสาหกรรมน้ำมัน จำกัด ทำการก่อสร้างโรงงานกลั่นน้ำมันปาล์ม และบริษัท ที เอส
ขนส่งและโลจิสติกส์ จำกัด ปรับปรุงและติดตั้งเครื่องจักรผลิตกระสอบบรรจุภัณฑ์

1.2 ความเสี่ยงในด้านการปรับเปลี่ยนของเงื่อนไขสัญญาส่งมอบสินค้า

ธุรกิจให้บริการด้านการขนถ่ายสินค้าต้องขึ้นอยู่กับเจ้าของสินค้าที่ทำสัญญาขายสินค้าให้แก่ลูกค้าที่อาจจะมีการปรับเปลี่ยนเงื่อนไขการส่งมอบสินค้าซึ่งเดิมมีการกำหนดปริมาณส่งมอบสินค้าต่อวันและสถานที่ส่งมอบ
ปัจจุบันผู้ซื้อบางรายมีการลงทุนดำเนินธุรกิจคลังสินค้าและท่าเทียบเรือน้ำลึกและกำหนดเงื่อนไขให้ผู้ขายได้แก่โรงงานต่างๆ
ส่งมอบน้ำตาล ณ
ท่าเทียบเรือน้ำลึกของตนทำให้โรงงานต้องขนสินค้าไปฝากเก็บพักรอในคลังสินค้าบริเวณท่าเทียบเรือน้ำลึกด้วย
จึงทำให้ปริมาณสินค้าที่เข้ามาใช้บริการกับบริษัทลดลง
ปริมาณการทำงานขนถ่ายสินค้าให้ได้จำนวนต่อวันให้มากขึ้นเพื่อเป็นประโยชน์และเป็นการลดต้นทุนในด้านการเช่าเรือ
ดังนั้นในส่วนของบริษัทจึงต้องทำการปรับปรุงระบบการส่งมอบตลอดจนใช้เครื่องจักรเข้ามาทดแทนกำลังคนให้สอดคล้องกับการปรับเปลี่ยนดังกล่าว
ซึ่งส่งผลกระทบมาถึงต้นทุนในการทำงานของบริษัท ให้สูงขึ้นไปด้วย
ในส่วนของการบริหารด้านการให้บริการด้านคลังสินค้า ท่าเทียบเรือกับลูกค้าภายนอกได้แก่ ข้าวสาร
น้ำมันพืช ตลอดจนสินค้า ที่เป็นพืชผลทางการเกษตรอื่นๆ
เพิ่มขึ้นเพื่อเป็นการชดเชยรายได้ที่ลดลงเนื่องจากการเพิ่มขึ้นของต้นทุนการให้บริการสินค้าน้ำตาล

1.3 ความเสี่ยงในด้านการปฏิบัติการ

บริษัทให้ความสำคัญกับการบริหารความเสี่ยงทางด้านปฏิบัติการ
โดยการตรวจสอบหรือการตรวจรับสินค้าแบ่งแยกประเภทสินค้าและการส่งมอบสินค้าให้ถูกต้องกับข้อกำหนดของลูกค้าได้แก่
ค่าสีและค่าความหวาน การบำรุงรักษาเครื่องจักรอุปกรณ์ เช่น ระบบสายพานลำเลียง
ระบบยกรถบริเวณสถานีเทน้ำตาลตลอดจนเครื่องจักรกลต่างๆ ที่ใช้ในระบบขนถ่ายสินค้า
มีการตรวจสอบตามกำหนดเวลาเพื่อเป็นการควบคุม
มิให้เกิดความสูญเสียต่อการให้บริการหรือเกิดความบกพร่องระหว่างปฏิบัติงาน
เนื่องจากลูกค้าทำสัญญาขายกับผู้ซื้อต่างประเทศ กำหนดปริมาณส่งมอบสินค้าต่อวัน โดยบริษัทฯ
ในฐานะผู้ให้บริการจะต้องดำเนินการส่งมอบสินค้าให้เป็นไปตามข้อกำหนดของสัญญาซื้อขาย
ซึ่งหากไม่สามารถดำเนินการ บริษัทฯ จะต้องเป็นผู้รับผิดชอบค่าเสียหายที่เกิดขึ้น

1.4 ความเสี่ยงในการลงทุนในโครงการใหม่

บริษัท ไทยชูการ์ เทอร์มิเนิ้ล จำกัด (มหาชน)
มีการลงทุนทั้งในส่วนของบริษัทและบริษัทย่อยโดยพิจารณาโครงการ ที่จะส่งผล
ให้บริษัทสามารถเติบโตได้อย่างมั่นคงในระยะยาว อย่างไรก็ตามการลงทุนใหม่ๆ
อาจมีความเสี่ยงเกิดขึ้น ในการลงทุนแต่ละครั้งจึงมีแนวทาง ในการป้องกันความเสี่ยง
โดยพิจารณาปัจจัยความเสี่ยงต่างๆ ทั้งทางด้านศักยภาพของธุรกิจ การดำเนินการ
ความสามารถของผู้ดำเนินการ ทำการวิเคราะห์ผลตอบแทนจากการลงทุน
รวมถึงลักษณะและขนาดของโครงการเพื่อนำมาประกอบการพิจารณาตลอดจนความล่าช้าและค่าใช้จ่ายเกินวงเงินงบประมาณ
ฝ่ายบริหารมีการประชุมเพื่อกำหนดแนวทางการป้องกันความเสี่ยงและติดตามผลความคืบหน้าทุกด้านเพื่อให้สามารถดำเนินโครงการได้ตามคุณภาพระยะเวลาและงบประมาณที่กำหนด

สำหรับในปี 2553 บริษัทฯ ย่อยได้แก่ บริษัท ที เอส อุตสาหกรรมน้ำมัน จำกัด
ซึ่งได้ทำการก่อสร้างและติดตั้งเครื่องจักร กลั่นน้ำมันปาล์ม ซึ่งดำเนินการต่อเนื่องมาจากปี 2552
ได้ทำการก่อสร้างและติดตั้งเครื่องจักรเสร็จสมบูรณ์และเริ่มดำเนินการในปลายเดือนพฤษภาคม
2553 จนถึงปัจจุบัน

1.5 ความเสี่ยงในด้านการจัดหาวัตถุดิบ

ในช่วงปลายปี 2553 ต่อเนื่องมาจนถึงปี 2554 เกิดภาวะน้ำท่วมในภาคต่างๆ ของประเทศ
ซึ่งภาคใต้อันเป็นแหล่งปลูกต้นปาล์มน้ำมัน
ที่สำคัญของประเทศไทยได้รับผลกระทบจากภาวะน้ำท่วมด้วยเช่นกัน
ทำให้ผลผลิตน้ำมันปาล์มภายในประทศเกิดภาวะขาดแคลนไม่เพียงพอ
ที่จะป้อนโรงงานกลั่นน้ำมันปาล์มต่างๆ ทั่วประเทศ
โดยคณะรัฐมนตรีมีมติอนุมัติให้นำเข้าน้ำมันปาล์มดิบจากมาเลเซียจำนวน 30,000 ตัน
ซึ่งไม่เพียงพอที่จะจัดสรรให้โรงงานกลั่นน้ำมันทำการกลั่นเพื่อใช้บริโภค

นอกจากปัญหาของปริมาณน้ำมันปาล์มดิบที่ไม่เพียงพอยังส่งผลกระทบถึงราคาต้นทุนจากวัตถุดิบและค่าใช้จ่ายในการดำเนินการ
เมื่อรวมกันแล้วยังสูงกว่าราคาที่หน่วยงานราชการควบคุม
ซึ่งทำให้โรงงานกลั่นน้ำมันปาล์มทุกโรงงานประสบปัญหาเดียวกันหมด